سعودیه عربیستانی‌نین باشچی‌لیق ائتدیگی کوالیسیون یمن‌ده حوثی‌لرین  نظارتینده اولان هایدان شهرینده اوکولارین بیرینه آتدیغی بومبا نتیجه‌سینده 10 اوشاق حیاتینی ایتیردی، 28-ی ایسه یارالاندی. معلوماتی سرحدسیز حکیم‌لر تشکیلاتی یایدی.
حوثی‌لر و سابیق لیدر علی عبدالله صالح طرفدارلاری‌نین تایز شهرینده حیاتا کئچیرتدیگی سلاحلی هوجومدا ایسه 8 نفر اؤلدو.
بو آرادا، حکومته باغلی قوه‌لرین ترور تشکیلاتی القاعده‌نین یئرلشدیگی زنجبار شهرینده نظارتی اله آلدیق‌لاری بیلدیریلیر. بؤلگه‌نین ترور تشکیلاتیندان تامامیله تمیزلنمه‌سی اوچون آغیر سیلاحلاردان ایستیفاده ائدیلیر.
یمن بیر ایلدن چوخ‌دور کی، سعودیه عربیستانی‌نین باشچی‌لیق ائتدیگی کوالیسیون قوه‌لری‌نین دستکله‌دیگی حکومته باغلی قوه‌لرله حوثی‌لر و سابیق لیدر علی عبدالله صالح طرفدارلاری آراسینداکی قارشیدورما‌لارین مئیدانینا چئویریلدی.
یمن‌لی طرفلر آراسیندا کوویت ده کئچیریلن موذاکیره‌لرین کئچن هفته تاخیره آلینماسیندان سونرا خصوصیله ده سعودیه عربیستان - یمن سرحدینده گرگین‌لیک یاشانیر.
دیگر طرفدن، حوثی لر ایله سابیق لیدر علی عبدالله صالح‌ین پارتی‌سی طرفیندن یارادیلان عالی سیاسی شورا پارلامئنتدن گوون اویو آلدی.  بون‌دان سونرا چیخیش ائدن شورا صدری پارلامئنت‌ین شورایا دستکی‌نین پروبلئمین سیاسی حلینی سورتلندیرجگینی دئیب.
